 सेना प्रमुक्ख जनरल दीपक कपूरा दा एह गलाना जे रिआसत जम्मू-कश्मीर दे अबादी आह्‌ले खेतरें थमां फौज दी गिनतरी च कटौती करने सने सखस्त्र बल विशेश अधिकार अधिनियम गी टहाए जाने थमां एह गलल ते साफ ऐ जे भारत ववादत रिआसती च प्रधानमंत्री पास्सेआ मानवाधिकार हनन दे बारे च कोई बर्दाश्त नेईं करने सरबंधी कीते गेंदे वादे गी सम्मान देने दे मूड च नेईं ऐ।  इक निजी न्यूज़ चैनल गी दित्ते गेदे साक्षात्कार च जनरल कपूर नै दावा कीता जे सशस्त्र बल विशेश अधिकार अधिनियम एएफएसपीए जेहड़ा के सुरक्षाबलें गी अन्ने ते बे-स्हाबें अधिकारें कन्नै लैस करदा ऐ ते एहदे दम उप्पर ओह् बिना कुसै शक दे कुसा गी बी गिरफ्तार करी सकदे न, मारी मकाड्र सकदे न जां फ्ही नोहाड़ा घर-बाहर तबाह करी सकदे न, दी लोड़ कनूनी तौर उप्पर फौज गी सुरक्षित रक्खने लेई ऐ।  उनें एह बी गलाया जे रिआसती च सैन्य बलें च कटौती करने दे बारे च गल्ल करना जल्दबाजी होग।  इसस चाल्ली दी बेआनबाजी ऐसी वचारधारा गी संतुश्ट करने लेई सेई न जेहड़े एह सोचदे न जे लोकें दिएं राजनीतिक इच्छेआएं गी दबाने लेई थेहारें दा इस्तमाल कीता जाना जरूरी ऐ ते इस कम्मा लेई भारी सैन्य बलें सनें सख्त कनून जरूरी हुंदे न।  सेना प्रमुक्ख दी एह गल्ल निंदनेजोग ऐ।  पैहल्ली गल्ल एह जे लोकतांत्रिक प्रनाली जेहदा भारत पासेआ दावा कीता जंदा ऐ जे ओह इक लोकतांत्रिक देश ऐ नीती दे मामलें च फैसले लैने ते उंदे उप्पर फैसले लैंदे होई उंदी घोशना करने दी अधिकार राजनीतिक कार्यकारिएं दा ऐ।  सेना बलें दे प्रमुक्खें, नौकरशाहें ते रियासती दे होरने अधिकारिएं दा कम्म छड़ा उदिएं नीतिएं दा पालन करना ऐ।  सेना प्रमुक्ख, कोई वरिश्ठ नौकरशाह भाएं ओह गृह सचिव जां फ्ही प्रधानमंत्री दा सुरक्षा सलाहकार गै कीऽ नेईं होऐ पासेआ नीतिगत मामलें उप्पर बेआनबाजी करना लोकतंत्र लेई सेई नेईं ऐ। 